Sitouwåcion linwistike del Walonreye

Categoreye:Walonreye

So l' aroyaedje del Walonreye on djåze des diferins lingaedjes, li pupårt estant des lingaedjes romans, mins end a des lingaedjes tîxhons eto.

 Lingaedjes oficirs 
Les lingaedjes oficires sont l' francès, pol pårteye del Walonreye dizo l' dujhance culturele del Federåcion Walonreye-Brussele, eyet l' almand pol kiminålté tîxhon-cåzante di Beldjike. 

Les deus lingaedjes sont-st ofircs å pårlumint walon a Nameur.

Li francès cåzé el Walonreye a bråmint des tourneures et des mots  et des accints ki lyi vnèt do walon.

 Lingaedjes do payis 
I gn a shijh lingaedjes do payis so l' aroyaedje del Walonreye, ki sont:

 des lingaedjes romans
 li walon : eviè 70 åcint del sitindêye; loukîz a Walonreye walon-cåzante.
 li picård : diviè 15 åcint del sitindêye, ezès cotoûs di Mont, Ate, Tournai.
 li gåmès : a pô près 5 åcint del sitindêye, dins l' arondixhmint d' Vierton.
 li tchampnwès : moens ki onk åcint del sitindêye, dilé Suni (troes cwate viyaedjes) et Cou-des-Sårts.
 des lingaedjes tîxhons
 li lussimbordjwès : 4 åcint del sitindêye dins l' payis d' Årlon, sacwants viyaedjes des comenes di Faiviè et d' Gouvi, so Måtlindje et a Nonne des Redîmés Payis (Sint-Vit)
 li ripouwaryin : 5 åcint del sitindêye sacwants viyaedjes dilé Vervî et li grande pårteye des comenes del kiminålté tîxhon-cåzante di Beldjike.